Sawise 50 taun anggone mertapa, Bathara Guru tumurun lan paring kanugrahan bakal minangkani panyuwune. Sanajan satemene akeh Dewa sing owel ( ora sarujuk karo panemune Bathara Guru), ngelingi Kumbakarna iku nate mangsa manungsa lan para pandhita. Bathara Guru banjur dhawuh garwane yaiku Dewi Uma supaya manjing ing ilate Kumbakarna satemah panyuwune mung sing becik-becik utawa sing ora nyilakakake titah liyane.